**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** poslanci Národnej rady Slovenskej republiky Miroslav Kadúc a Martin Chren

**2. Názov návrhu právneho predpisu:** návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov

**3. Problematika návrhu právneho predpisu:**

1. je upravená v práve Európskej únie

*v primárnom*

- článok 50 ods. 1 a ods. 2 písm. g) Zmluvy o fungovaní Európskej únie,

*sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)*

1. legislatívne akty

* smernica Európskeho parlamentu a Rady 2012/17/EÚ z 13. júna 2012, ktorou sa mení a dopĺňa smernica Rady 89/666/EHS a smernice Európskeho parlamentu a Rady 2005/56/ES a 2009/101/ES, pokiaľ ide o prepojenie centrálnych registrov, obchodných registrov a registrov spoločností (Ú. v. EÚ L 156, 16.6.2012);
* smernica Európskeho parlamentu a Rady č. 2012/30/EÚ z 25. októbra 2012 o koordinácii ochranných opatrení, ktoré členské štáty vyžadujú od obchodných spoločností na ochranu záujmov spoločníkov a tretích osôb v zmysle druhého odseku článku 54 Zmluvy o fungovaní Európskej únie, pokiaľ ide o zakladanie akciových spoločností a udržiavanie a zmenu ich základného imania, s cieľom dosiahnuť rovnocennosť týchto opatrení (prepracované znenie) (Ú. v. EÚ L 315, 14.11.2012);

1. nelegislatívne akty
2. nie je obsiahnutá v judikatúre Súdneho dvora Európskej únie

**4. Záväzky Slovenskej republiky vo vzťahu k Európskym spoločenstvám a Európskej únii:** bezpredmetné.

**5. Stupeň zlučiteľnosti:** úplný.

**6. Gestor:** bezpredmetné.

**Doložka**

**vybraných vplyvov**

**A.1. Názov materiálu:** návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | X |  |  |
| 3. Sociálne vplyvy |  | X |  |
| – vplyvy na hospodárenie obyvateľstva, |  | X |  |
| – sociálnu exklúziu, |  | X |  |
| – rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**A.3. Poznámky**

Návrh zákona bude mať pozitívny vplyv na podnikateľské prostredie. Jeho cieľom je zamedzenie vzniku záväzkov spoločností, ktorých spoločníci prevedú svoje obchodné podiely na iné osoby, tzv. biele kone a subjekty, majúce pohľadávky voči takýmto spoločnostiam s ručením obmedzeným, sa svojich pohľadávok nikdy nedomôžu. Zvyšuje sa zodpovednosť spoločníkov – ich ručenie – vo vyššej miere, ako je tomu doteraz. Zároveň sa uľahčuje prístup zakladateľov – budúcich spoločníkov k založeniu a vzniku spoločnosti s ručením obmedzeným, pretože sa znižuje minimálna výška základného imania na 1 euro, resp. vklad každého spoločníka na minimálne 1 euro.

**A.4. Alternatívne riešenia**

**A.5. Stanovisko gestorov**